Document ID: 31995R1318

Komisjoni määrus (EÜ) nr 1318/95,
9. juuni 1995,
millega muudetakse määrust (EÜ) nr 2883/94, millega kehtestatakse Kanaari saarte jaoks nõukogu määruse (EMÜ) nr 1601/92 artiklites 2, 3, 4 ja 5 sätestatud erimeetmetega reguleeritav põllumajandustoodete prognoositav tarnebilanss
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuni 1992. aasta määrust (EMÜ) nr 1601/92 teatavate põllumajandussaaduste suhtes Kanaari saartele kohaldatavate erimeetmete kohta, [1] viimati muudetud Austria, Soome ja Rootsi ühinemisaktiga ning komisjoni määrusega (EÜ) nr 3290/94, [2] eriti selle artikli 3 lõiget 4,
ning arvestades, et:
komisjoni määrusega (EÜ) nr 2790/94, [3] muudetud määrusega (EÜ) nr 2883/94, [4] nähakse ette üksikasjalikud eeskirjad Kanaari saartele teatavate põllumajandustoodete tarnimise erikorra rakendamiseks;
määrusega (EÜ) nr 2883/94, viimati muudetud määrusega (EÜ) nr 1113/95, [5] kehtestatakse piimatoodete tarnebilanss Kanaari saarte jaoks; seda bilanssi võib vajaduse korral muuta ning aasta jooksul võib koguseid kohandada piirkonna vajaduste põhjal kehtestatud üldkoguse raames; pidades silmas Kanaari saarte vajadusi piimatoodete, eriti juustu puhul ning veise-, vasika- ja sealiha puhul, tuleks kohandada nende toodete jaoks prognoositavas tarnebilansis kehtestatud koguseid; seega tuleks muuta määruse (EÜ) nr 2883/94 vastavaid lisasid;
käesoleva määrusega ettenähtud meetmed on kooskõlas asjaomaste turgude korralduskomiteede arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2883/94 I, II ja IV lisa asendatakse käesoleva määruse lisaga.
Artikkel 2
Käesolev määrus jõustub järgmisel päeval pärast Euroopa Ühenduste Teatajas avaldamist.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 9. juuni 1995

Labels: 3
18
17
6